ספיידרמן: אין דרך הביתה

| --- | --- |

כרזת הסרט בעברית
 מבוסס על:  דמותו של "ספיידרמן" מאת סטן לי וסטיב דיטקו
 בימוי:  ג'ון וואטס
 הופק בידי:  קווין פייגי איימי פסקל
 תסריט:  ריס מקנה ואריק סומרס
 עריכה:  ג'פרי פורד 
 שחקנים ראשיים:  טום הולנד זנדאיה ג'ייקוב בטלון בנדיקט קמברבאץ' ג'ון פאברו אלפרד מולינה ג'יימי פוקס וילם דפו בנדיקט וונג מריסה טומיי טובי מגווייר אנדרו גארפילד
 מוזיקה:  מייקל ג'אקינו 
 צילום:  סימוס מק'גרבי, מאורו פיורה 
 מדינה:  ארצות הברית ארצות הברית
 חברת הפקה:  סרטי קולומביה אולפני מארוול Pascal Pictures
 חברה מפיצה:  סרטי סוני
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  הממלכה המאוחדת 15 בדצמבר 2021 ישראל 16 בדצמבר 2021 ארצות הברית 17 בדצמבר 2021
 משך הקרנה:  148 דקות
 שפת הסרט:  אנגלית
 סוגה:  סרט גיבורי-על דרמה פעולה קומדיה מדע בדיוני
 תקציב:  200 מיליון דולר
 הכנסות:  1.906 מיליארד דולר (19 בספטמבר 2022)
 הכנסות באתר מוג'ו:   spidermanhomecoming3
 סרט קודם:  כרונולוגית (MCU): "נצחיים" כרונולוגית מבחינה עלילתית: "ספיידרמן", "ספיידרמן 2", "ספיידרמן 3", "ספיידרמן המופלא", "ספיידרמן המופלא 2", "ספיידרמן: רחוק מהבית"
 סרט הבא:  כרונולוגית (MCU): "דוקטור סטריינג' בממדי הטירוף"
 אתר רשמי
 דף הסרט ב־IMDb
 
ספיידרמן: אין דרך הביתה (באנגלית: Spider-Man: No Way Home) הוא סרט גיבורי-על אמריקאי משנת 2021 המבוסס על גיבור-העל ספיידרמן מבית מארוול קומיקס. הסרט הופק בהפקה משותפת של סרטי סוני ואולפני מארוול והוא הסרט ה-27 ביקום הקולנועי של מארוול, וכמו כן הוא המשכון לסרטים "ספיידרמן: השיבה הביתה" (2017) ו"ספיידרמן: רחוק מהבית" (2019). בנוסף לכך, זהו סרט קרוסאובר בין סדרות הסרטים השונות של ספיידרמן. את הסרט ביים ג'ון וואטס על פי תסריט מאת כריס מקנה ואריק סומרס, ומככבים בו טום הולנד, זנדאיה, ג'ייקוב בטלון, בנדיקט קמברבאץ', ג'ון פאברו, ומריסה טומיי. בסרט, פיטר פארקר (הולנד) מבקש מדוקטור סטריינג' (קמברבאץ') להטיל קסם שיבטל את חשיפת זהותו הסודית, אך הקסם משתבש וגורם לנבלים מיקומים מקבילים להופיע בעולמו של פארקר.
ההכנות לקראת הפקת סרט "ספיידרמן" שלישי החלה כבר בשנת 2017, עם הפצת הסרט הראשון שלו ביקום הקולנועי של מארוול, "השיבה הביתה". באוגוסט 2019, המשא ומתן בין סוני ואולפני מארוול עלה על שרטון; ועם זאת, חודש לאחר מכן, התגובה השלילית והחריפה מצד המעריצים לה זכה ביטול העסקה הובילה לעסקה חדשה בין שתי החברות. צילומי הסרט החלו באוקטובר 2020 בניו יורק ובאטלנטה והסתיימו בסוף מרץ 2021. עלילת הסרט בוחנת את מהותם של היקומים המקבילים וקושרת באופן רשמי את היקום הקולנועי לסדרת סרטי "ספיידרמן" שהופקו בעבר, ובמהלכה שחקנים רבים – כולל טובי מגווייר ואנדרו גארפילד – שבים לגלם את דמויותיהם מסרטיהם של סם ריימי ומארק וב. שובם של מגווייר וגארפילד הייתה נושא לשמועות ותאוריות אינטנסיביות; ואולפני סוני, אולפני מארוול וחברי צוות השחקנים שמרו על חשאיות מוחלטת לכל הנוגע להשתתפותם של מגווייר וגארפילד, למרות הדלפות רבות שאישרו זאת.
הסרט עלה לאקרנים בתיאטרון פוקס וילג' שבלוס אנג'לס ב-13 בדצמבר 2021, ועלה לאקרנים בארצות הברית ב-17 בדצמבר, כחלק מהשלב הרביעי של היקום הקולנועי. בישראל, הסרט עלה לאקרנים ב-16 בדצמבר 2021. הסרט זכה לביקורות חיוביות על הופעותיהם של חברי צוות השחקנים והכימיה ביניהם, על התסריט, הבימוי, סצנות הפעולה, הצילום והפסקול. הסרט קבע מספר שיאים בקופות הקולנוע בתקופת המגפה, והכניס למעלה מ-587 מיליון דולר ברחבי העולם, ובכך הפך לסרט עם הרווחים הגבוהים ביותר לשנת 2021, ולסרט עם הפתיחה השלישית בגובהה בהיסטוריה בסוף שבוע אחד. תוך 12 ימים בלבד מיום עלייתו לאקרנים, הסרט חצה את רף מיליארד הדולר בהכנסות והפך לסרט הראשון שהגיע לסכום זה מאז מגפת הקורונה. נכון ל-28 באפריל 2022, הכנסות הסרט עומדות על למעלה מ־1.89 מיליארד דולר, מה שמעמיד אותו במקום השביעי בכל הזמנים. בתום סוף השבוע הראשון לעלייתו לאקרנים, נמסר כי סרט המשך נמצא בפיתוח. בספטמבר 2022, עלה הסרט מחדש לאקרנים בגרסה מורחבת הכוללת 11 דקות נוספות; גרסה זו עלתה לאקרנים בישראל ב-6 באוקטובר 2022.